Diari Oficial de la Generalitat Valenciana


Sumari del DOGV 9993, del 26-11-2024 (2024/11302)

RESOLUCIÓ de 29 de juny de 2024, de la Direcció General, per a la concessió dels premis de la 39 edició del Festival Internacional de Cinema de València – Cinema Jove i el premi de distribució del llargmetratge guanyador del Festival en 2023.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9993

Data del DOGV
:   26-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11829

CVE
:   OZLE-C-5828-57997

Data del document
:   29-06-2024

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Institut Valencià de Cultura
    * cinema
    * distinció honorífica
    * cultura

Vistes les actuacions realitzades per a la tramitació i resolució dels premis de Cinema Jove i les actes dels jurats, a conseqüència de les sol·licituds presentades en el marc de la Resolució de 28 de maig de 2024, del director general de l'Institut Valencià de Cultura, per la qual es convoquen els premis de la 39ª edició del Festival Internacional de Cinema de València-Cinema Jove i el premi de distribució del llargmetratge guanyador del Festival en 2023.

*Antecedents de fet*

Primer. Mitjançant l'esmentada Resolució 28 de maig de 2024, del director general de l’Institut Valencià de Cultura, per la qual es convoquen els premis de la 39ª edició del Festival Internacional de Cinema de València - Cinema Jove i el premi de distribució del llargmetratge guanyador del Festival en 2023, de conformitat amb el que preveu l'Ordre 18/2019, de 4 de desembre, de la Conselleria d'Educació, Cultura i Esport, per la qual s'estableixen les bases reguladores per a la concessió, en concurrència competitiva, dels premis del Festival Internacional de Cinema de València – Cinema Jove (d'ara en avant ordre de bases reguladores).

Segon. D'acord amb el que estableix el resolc cinqué, s'estableix el termini per a la presentació de sol·licituds fins el 7 de juny de 2024.

Tercer. Constituïts i reunits els jurats, es va procedir a valorar els projectes, segons els criteris establits en el resolc huité de la resolució i es van emetre les corresponents actes.

Quart. A la vista de les actes dels jurats i la proposta del director del festival Cinema Jove, el director general de l’Institut Valencià de Cultura formula aquesta resolució.

*Fonaments de dret*

Primer. Les disposicions de caràcter bàsic que contenen la Llei 38/2003, de 17 de novembre, general de subvencions (BOE 276, 18.11.2003), i el Reial decret 887/2006, de 21 de juliol, per la qual s'aprova el Reglament de desplegament d'aquesta llei (BOE 176, 21.07.2006).

Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015).

Tercer. L'Ordre 18/2019, de 4 de desembre, de la Conselleria d'Educació, Cultura i Esport, per la qual s'estableixen les bases reguladores per a la concessió, en concurrència competitiva, dels premis del Festival Internacional de Cinema de València-Cinema Jove

Quart. L'esmentada Resolució de 28 de maig de 2024, del director general de l'Institut Valencià de Cultura, per la qual es convoquen els premis de la 39ª edició del Festival Internacional de Cinema de València-CinemaJove.

Tal com indica el resolc segon de la resolució:

«1. Els premis amb dotació econòmica es distribuiran en les categories següents:

a) Premis a les persones titulars d’aquelles obres audiovisuals que tinguen la consideració de llargmetratge d’acord amb la definició de l’article 2 de l’ordre bases reguladores, que optaran als premis següents:

– Lluna de València al millor llargmetratge, dotat amb 12.000 euros.

– Premi Òrbites al millor llargmetratge de la secció Òrbites (llargmetratges experimentals o de no ficció), dotat amb 2.500 euros.

– Premi del Públic al millor llargmetratge, dotat amb 2.500 euros.

b) Premis a les persones titulars d’aquelles obres audiovisuals que tinguen la consideració de curtmetratge d’acord amb la definició de l’article 2 de l’ordre bases reguladores, que optaran als premis següents:

– Lluna de València al millor curtmetratge, dotat amb 9.000 euros.

c) Premis a les persones titulars d’aquelles obres audiovisuals de ficció o de caràcter documental que tinguen la consideració de sèrie d’acord amb la definició de l’article 2 de l’ordre bases reguladores, que optaran als premis següents:

– Lluna de València a la millor sèrie, dotat amb 4.000 euros.

– Premi del Públic a la millor sèrie, dotat amb 1.000 euros.

d) Premi a la distribució del llargmetratge guanyador del premi Lluna de València en la 38ª edició de Cinema Jove, dotat amb 27.000 euros.»

Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que estableix en l'article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en aquesta.

D'altra banda, l'article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».

Sisé. La Resolució de 31 de maig de 2023 (DOGV 9615, 12.06.23), de la presidència de l'Institut Valencià de Cultura, de delegació de competències en la persona titular de la direcció general de l'Institut Valencià de Cultura, per la que es delega la convocatòria i l'atorgament de subvencions en règim de concurrència competitiva.

Per tot això, en virtut dels antecedents de fet i fonaments de dret esmentats i altra normativa aplicable, vista l'acta dels jurats

RESOLC

a) Concedir el premi Lluna de València al millor llargmetratge a la productora Film-Makers pel llargmetratge *Fly on*  del director Takuya Kato, amb un import de 12.000,00 euros amb càrrec al crèdit previst a la secció G0118, entitat 016, en la línia de subvenció S0994 premis Cinema Jove, inclòs en el capítol 4 del pressupost de l'Institut Valencià de Cultura de 2024.

b) Concedir el premi Òrbites al millor llargmetratge de la secció Òrbites a la productora Lomotion AG pel llargmetratge *Antier noche* del director Alberto Martín Menacho, amb un import de 2.500,00 euros amb càrrec al crèdit previst a la secció G0118, entitat 016, en la línia de subvenció S0994 premis Cinema Jove, inclòs en el capítol 4 del pressupost de l'Institut Valencià de Cultura de 2024.

c) Concedir Premi del Públic al millor llargmetratge a la productora Pegatum Transmedia pel llargmetratge *Valenciana*  del director Jordi Núñez, amb un import de 2.500,00 euros amb càrrec al crèdit previst a la secció G0118, entitat 016, en la línia de subvenció S0994 premis Cinema Jove, inclòs en el capítol 4 del pressupost de l'Institut Valencià de Cultura de 2024.

d) Concedir el premi Lluna de València al millor curtmetratge a la directora Anaïs-Tohé Commaret per import de 4.500 euros i a la productora Le Fresnoy-Studio National des Arts Contemporains per import de 4.500 euros, pel curtmetratge «8 (HUIT)» amb càrrec al crèdit previst a la secció G0118, entitat 016, en la línia de subvenció S0994 premis Cinema Jove, inclòs en el capítol 4 del pressupost de l'Institut Valencià de Cultura de 2024.

e) Concedir el premi Lluna de València a la millor sèrie a la productora Maipo Film per la sèrie «DATES IN REAL LIFE» del director Jakob Rørvik, amb un import de 4.000,00 euros amb càrrec al crèdit previst a la secció G0118, entitat 016, en la línia de subvenció S0994 premis Cinema Jove, inclòs en el capítol 4 del pressupost de l'Institut Valencià de Cultura de 2024.

f) Concedir el premi del Públic a la millor sèrie a la productora Kuarzo Entertainment Argentina per la sèrie *El sabor del silencio*  del director Pedro Levati, amb un import de 1.000,00 euros amb càrrec al crèdit previst a la secció G0118, entitat 016, en la línia de subvenció S0994 premis Cinema Jove, inclòs en el capítol 4 del pressupost de l'Institut Valencià de Cultura de 2024.

g) Concedir el premi a la distribució del llarmetratge guanyador del premi Lluna de València en l’edició anterior a la productora Groovinman Production, amb un import de 27.000,00 euros amb càrrec al crèdit previst a la secció G0118, entitat 016, en la línia de subvenció S0994 premis Cinema Jove, inclòs en el capítol 4 del pressupost de l'Institut Valencià de Cultura de 2024.

Les ajudes concedides mitjançant aquesta resolució estan acollides al règim *de minimis*  establit en el Reglament UE 1407/2013, de la Comissió, de 18 de desembre de 2013 (DOUE L352, 24.12.2013), la vigència del qual prorroga el Reglament (UE) 2020/972, de la Comissió, de 2 de juliol de 2020 (DOUE L215/3, 07.07.2020), relatiu a l'aplicació dels articles 107 i 108 del Tractat UE a les ajudes *de minimis*.

Les persones i entitats beneficiàries hauran de complir les obligacions i normes de justificació previstes en el resolc desé de la Resolució de 28 de maig de 2024, del director general de l'Institut Valencià de Cultura.

De conformitat amb el qual estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, la resolució, que posa fi a la via administrativa, podrà ser objecte de recurs potestativament en reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:

a) El recurs de reposició haurà d'interposar-se davant la direcció general de l'Institut Valencià de Cultura, en qualitat d'òrgan competent per a concedir les ajudes en el termini d'un mes, a comptar a partir de l'endemà de ser publicada en el *Diari Oficial de la Generalitat Valenciana*.

b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos, a comptar a partir de l'endemà de ser publicada en el *Diari Oficial de la Generalitat Valenciana*.

  

València, 29 de juny de 2024

Álvaro López-Jamar Caballero

Director general de l'Institut Valencià de Cultura